J&K: भूस्खलन की वजह से जम्मू-श्रीनगर हाई-वे बंद, फंसे 3,000 वाहन
अधिकारियों ने कहा है कि एक हजार से अधिक वाहनों को हटाया गया है। रामबन जिले में कई स्थानों पर भूस्खलन और पत्थर गिरने से राजमार्ग फिर से अवरुद्ध हो गया है। उन्होंने कहा, "जम्मू-श्रीनगर राजमार्ग के साथ उधमपुर और रामबन जिलों में भारी बारिश हो रही है। यात्रियों की सुरक्षा के लिए कड़ी व्यवस्था की गई है।"
श्रीनगर: लगातार हो रही बारिश की वजह से शनिवार को श्रीनगर में भूस्खलन हो गया। जिसकी वजह से जम्मू-श्रीनगर हाई-वे बंद हो गया है। इसकी वजह से 3,000 वाहन वहां फंस गए हैं। यातायात विभाग के अधिकारियों ने ये जानकारी दी है। अधिकारियों ने कहा है कि एक हजार से अधिक वाहनों को हटाया गया है। रामबन जिले में कई स्थानों पर भूस्खलन और पत्थर गिरने से राजमार्ग फिर से अवरुद्ध हो गया है। उन्होंने कहा, "जम्मू-श्रीनगर राजमार्ग के साथ उधमपुर और रामबन जिलों में भारी बारिश हो रही है। यात्रियों की सुरक्षा के लिए कड़ी व्यवस्था की गई है।"विभाग के एक अधिकारी ने कहा, "राजमार्ग पर फंसे सभी वाहन सुरक्षित स्थानों पर खड़े हैं।" रिपोर्ट में यह भी कहा गया है कि राजमार्ग के पटनीटॉप और बनिहाल इलाकों में बर्फबारी जारी है। राजमार्ग बंद होने से अक्सर घाटी में जमाखोरी और कालाबाजारी होती है। इनपुट- आईएएनएस